Tegevuskoht:  Kodakondsus- ja Migratsiooniameti Mäekalda büroo  Tegevusaeg - täna  Tegelased: ametnikutädi X ja seoses saatkonnas oleva passiga ideekaarti vajav klient Y    Klient siseneb ja otsib meeleheitlikult luugikest, kuhu ulatada ideekaardi saamiseks vajalikud dokumendid. Luugikest pole, pole ka nupukest, kust võtta järjekorranumber. Klient pöördub infolaua taga istuva ametnikutädi poole, areneb dialoog.    "Ideekaarti???????? Aaaaga me ei teeninda juba K O L M aastat siin Eesti kodanikke,  kuidas Te seda ei tea... Minge Lastekodu 48. Ja kas Teil on üldse U U T E L E N Õ U E T E L E vastav foto?"    "Uutele nõuetele?"    "Andke siia! Niinii - näete, foto ei vasta nõuetele, Teie nägu on KAKS MILLIMEETRIT väiksem! Teinud siis pildistamiseks kõrgem soeng", õhkus ametnikutädist kahjurõõmu.      Lastekodu 48 asuvas büroos võeti see "kaks millimeetrit kõlbmatu" foto vastu. Mingi nurga alt siiski sobis.    Kahe kuni kolme nädala pärast on mul oodata  sajaviiekümnekroonist dokumenti ühekordseks piiriületuseks. Elagu bürokraatiamasin ja ametnikearmee!